संत रज्जब एक प्रश्न बड़ी परेशानी में डालनेवाला है कि प्रत्येक स्त्री मातृरूपा है तो फिर उससे भोग-विलास कैसे किया जा सकता है!आश्चर्य यह है कि उन्होंने शरीर और आत्मा के धर्म को एक कैसे मान लिया. शरीर माता ,वधू ,कन्या अनेक रूप धारण करता है पर आत्मा इनसे परे है.मुश्किल यह है कि ये लोग नारी को सिर्फ़ 'देह' के रूप में देख पाते हैं.संत सुन्दरदास ने नारी की सराहना करनवाले को महा गँवार बताया.नारी शरीर की निन्दा करते हए वे कहते हैं-उसका रोम-रोम मलिन है ,सभी इन्द्रियाँ मलीन हैं हड्डियाँ मासँ और मज्जा मेद और चमड़े से लिपटा है ,उदर में विकार और स्थान-स्थान पर रक्त भंडार भरे हैं- वीभत्सता की पराकाष्ठा पर पहुंचते हुए वे कहते हैं -परुष मूत्र हू आँत एकमेक मिलि रहीं .